**Dražen Vukov Colić** (Zagreb, 1. svibnja 1944. – Krapinske Toplice, 30. studenog 2018), jugoslavenski i hrvatski novinar, diplomat i kazališni kritičar.

Biografija
----------

### Počeci

Diplomirao južnoslavenske književnosti i poredbenu književnost na Filozofskom fakultetu u Zagrebu.

### Novinarski rad

U novinarstvu od 1966. godine. Počeo kao student u *Studentskom listu* u Zagrebu (1966–1968), gdje je bio i zamjenik glavnog urednika. U zagrebačkom *Vjesniku* i njegovoj kući radio je od 1968. do 1991. godine. Bio je kazališni kritičar do 1971. godine. Od 1973. do 1975. bio je urednik rubrike Kulture. Dopisnik *Vjesnikovih* izdanja iz New Yorka bio je od 1975. do 1980. godine. Po povratku u Zagreb uključen je u ekipu koja je, pod vodstvom Jože Vlahovića pripremila i 1982. pokrenula politički tjednik *Danas*, gdje je bio zamjenik glavnog urednika. *Danas* se ubrzo našao u sukobu s politikom Slobodana Miloševića te s dijelom partijskog vodstva u Hrvatskoj. Osobito je oštar bio sukob s Borislavom Mikelićem u Petrinji. Partijsko vodstvo pokrenulo je unutar Osnovne organizacije SKH u *Danasu* stegovni postupak protiv vodećih urednika, od reda članova Partije. *Drugarsko vijeće* je dogovorilo kompromis s izaslanikom Predsjedništva Centralnog komiteta Mladenom Žuvelom da se urednici kazne opomenama, što bi im omogućilo da ostanu na čelu tjednika. Nezadovoljno time, hrvatsko partijsko vodstvo je potkraj 1982. istjeralo iz *Danasa* i urednike koji su mu se zamjerili i predsjednika *Drugarskog vijeća*. Dražen Vukov Colić je desetljećima kasnije izražavao žaljenje zbog partijske kazne, smatrajući nepravednom ocjenu da je „objektivno djelovao" protiv vodeće uloge Saveza komunista. Premješten je za urednika u dvotjednik *Start*, a 1984. je izabran za dopisnika *Vjesnikovih* izdanja iz Bonna, što je značilo i punu partijsku rehabilitaciju. Po povratku iz Bonna bio je glavni i odgovorni urednik *Danasa* od 1988. do 1991. godine.

Predsjednik Tuđman je 1991. smatrao da od *Danasa treba učiniti „*Time magazin*", pa je Vukov Colić smijenjen, te su gotovo svi urednici otpušteni s posla. Vukov Colić je tada djelovao kao* slobodni suradnik *do 1994. godine, kada je ondašnji glavni urednik* Novog lista *Veljko Vičević pozvao u svoj dnevnik više vodećih novinara nekadašnjeg* Danasa*. Vukov Colić je u tome riječkom listu radio do umirovljenja 2010. (uz stanku dok je, ne raskinuvši radni ugovor s* Novim listom*, bio veleposlanik Republike Hrvatske). Između 1994. i 2000. objavio je više od 1300 kolumna i dobio dvije nagrade Hrvatskoga novinarskog društva. Od 2010. Vukov Colić je kolumnist internetskog glasila T-portala.*

### Diplomacija

Bio je veleposlanik Republike Hrvatske u Austriji (2000–2004), te u Bugarskoj (2004–2008). Bio je 2000. predsjednik Radne grupe predsjednika Republike Hrvatske za promicanje Hrvatske u svijetu *Identitet i image*, te član Savjeta predsjednika Republike Hrvatske za vanjsku politiku i diplomaciju. 

### Obitelj

Oženio se 1973. novinarkom Davorkom Grenac, kasnije Davorkom Vukov Colić.

Nagrade i priznanja
-------------------

### Novinarske nagrade

* *Zlatno pero* Društva novinara Hrvatske (1993)
* Nagrada *Veselko Tenžera'* Hrvatskoga novinarskog društva za novinara godine (1996)
* Nagrada za životno djelo »Otokar Keršovani« (2010)

### Odlikovanja

* Austrija: Veliki Orden za zasluge sa srebrnom zvijezdom
* Bugarska: Orden Stare planine prvog stupnja

Izvori
------

1. ↑  „Archive copy". Arhivirano iz originala na datum 2014-02-22. Pristupljeno 2014-07-27.
2. ↑  „Archive copy". Arhivirano iz originala na datum 2014-02-22. Pristupljeno 2014-07-27.
3. ↑  „Archive copy". Arhivirano iz originala na datum 2008-12-18. Pristupljeno 2014-07-27.
4. ↑

Vanjske veze
------------

* MVEP RH - Diplomatske misije i konzularni uredi RH u svijetu Dražen Vukov Colić

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 5214156677162033770007

 |